CELEX: 22015D1818
Language: hu
Date: 2015-07-07 00:00:00
Title: Az EU–Moldovai Köztársaság kereskedelemmel és fenntartható fejlődéssel foglalkozó albizottság 1/2015. sz. határozata (2015. július 7.) a kereskedelemmel és fenntartható fejlődéssel foglalkozó albizottság eljárási szabályzatának elfogadásáról [2015/1818]

9.10.2015   
            
            
               HU
            
            
               Az Európai Unió Hivatalos Lapja
            
            
               L 264/15
            
         AZ EU–MOLDOVAI KÖZTÁRSASÁG KERESKEDELEMMEL ÉS FENNTARTHATÓ FEJLŐDÉSSEL FOGLALKOZÓ ALBIZOTTSÁG 1/2015. sz. HATÁROZATA
   (2015. július 7.)
   a kereskedelemmel és fenntartható fejlődéssel foglalkozó albizottság eljárási szabályzatának elfogadásáról [2015/1818]
   AZ EU–MOLDOVAI KÖZTÁRSASÁG KERESKEDELEMMEL ÉS FENNTARTHATÓ FEJLŐDÉSSEL FOGLALKOZÓ ALBIZOTTSÁG,
   tekintettel az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodásra (1) (a továbbiakban: a megállapodás) és különösen annak 376. cikkére,
   mivel:
   
               (1)
            
            
               A megállapodás 464. cikkének megfelelően a megállapodás egyes részeit 2014. szeptember 1-jétől ideiglenesen alkalmazták.
            
         
               (2)
            
            
               A megállapodás 376. cikkének (3) bekezdése értelmében a kereskedelemmel és fenntartható fejlődéssel foglalkozó albizottság összeül a megállapodás V. címe (Kereskedelem és kereskedelemmel kapcsolatos ügyek) 13. fejezetének (Kereskedelem és fenntartható fejlődés) végrehajtásával kapcsolatos kérdések áttekintése céljából.
            
         
               (3)
            
            
               A megállapodás 376. cikkének (3) bekezdése szerint a kereskedelemmel és fenntartható fejlődéssel foglalkozó albizottság maga állapítja meg eljárási szabályzatát,
            
         ELFOGADTA EZT A HATÁROZATOT:
   1. cikk
   A kereskedelemmel és fenntartható fejlődéssel foglalkozó albizottság elfogadja a mellékletben szereplő eljárási szabályzatát.
   2. cikk
   Ez a határozat az elfogadásának napján lép hatályba.
   
      Kelt Chișinăuban, 2015. július 7-én.
      
         
            A kereskedelemmel és fenntartható fejlődéssel foglalkozó albizottság részéről
         
         
            az elnök
         
         Octavian CALMÎC
         
            a Moldovai Köztársaság gazdasági miniszterhelyettese
         
         
            titkárok
         
         Mihaela GORBAN
         
            az európai uniós gazdasági szakpolitikák és a mélyreható és átfogó szabadkereskedelmi megállapodás koordinálásáért felelős egység vezetője, a Moldovai Köztársaság Gazdasági Minisztériuma
         
         Dániel KRÁMER
         
            szakreferens, D.1 Egység – Kereskedelem és fenntartható fejlődés, Kereskedelmi Főigazgatóság, Európai Bizottság
         
      
   
   
      (1)  HL L 260., 2014.8.30., 4. o.
   
   
      MELLÉKLET
      
         AZ EU–MOLDOVAI KÖZTÁRSASÁG KERESKEDELEMMEL ÉS FENNTARTHATÓ FEJLŐDÉSSEL FOGLALKOZÓ ALBIZOTTSÁG ELJÁRÁSI SZABÁLYZATA
      
      1. cikk
      Általános rendelkezések
      (1)   Az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodás (a továbbiakban: a megállapodás) 376. cikkének megfelelően létrehozott, kereskedelemmel és fenntartható fejlődéssel foglalkozó albizottság a megállapodás 438. cikke (4) bekezdésében meghatározott, kereskedelmi formációban ülésező Társulási Bizottságot segíti feladatai ellátásában.
      (2)   A kereskedelemmel és fenntartható fejlődéssel foglalkozó albizottság a megállapodás V. címének (Kereskedelem és kereskedelemmel kapcsolatos ügyek) 13. fejezetében (Kereskedelem és fenntartható fejlődés) meghatározott feladatokat hajtja végre.
      (3)   A kereskedelemmel és fenntartható fejlődéssel foglalkozó albizottság az Európai Bizottság és a Moldovai Köztársaság kereskedelemmel és fenntartható fejlődéssel kapcsolatos ügyekért felelős képviselőiből áll.
      (4)   A kereskedelemmel és a fenntartható fejlődéssel foglalkozó albizottság elnöki tisztségét az Európai Bizottság vagy a Moldovai Köztársaság kereskedelemmel és fenntartható fejlődéssel kapcsolatos ügyekért felelős egyik képviselője látja el a 2. cikkel összhangban.
      (5)   Az ezen eljárási szabályzatban szereplő Felek meghatározása megfelel a megállapodás 461. cikkében szereplő meghatározásnak.
      2. cikk
      Egyedi rendelkezések
      (1)   Amennyiben ez az eljárási szabályzat másképpen nem rendelkezik, az EU–Moldovai Köztársaság Társulási Bizottság eljárási szabályzatának 2–14. cikke alkalmazandó.
      (2)   A Társulási Tanácsra való hivatkozásokat a kereskedelmi formációban ülésező Társulási Bizottságra való hivatkozásként kell értelmezni. A Társulási Bizottságra vagy a kereskedelmi formációban ülésező Társulási Bizottságra való hivatkozásokat a kereskedelemmel és fenntartható fejlődéssel foglalkozó albizottságra való hivatkozásként kell értelmezni.
      3. cikk
      Ülések
      A kereskedelemmel és fenntartható fejlődéssel foglalkozó albizottság szükség szerint ülésezik. A Felek törekednek arra, hogy évente egyszer ülésezzenek.
      4. cikk
      Az eljárási szabályzat módosítása
      Az eljárási szabályzat a kereskedelemmel és fenntartható fejlődéssel foglalkozó albizottság határozatával módosítható a megállapodás 376. cikkével összhangban.